
Atlas över Sveriges dykare 


Nilsson, A.N. & Persson, S. 1989. The distribution of 
predaceous diving beetles (Coleoptera: Noteridae, Dy- 
tiscidae) in Sweden.  Entomologica Basiliensia 
13:59—146. En tab., 39 fig. med 147 utbredningskartor. 
Särtryck kan beställas genom att betala in 60 SEK på 
pg 41 38 016 — 3, Sven Persson, Storgatan 29, S—261 31 
Landskrona, Sverige. 


Sverige er et af de lande, hvor faunaen af Noteri- 
dae og Dytiscidae (dykarbaggar) er mest velunder- 
søgt. Samlingsmaterialet og litteraturen om de 
svenske arter er meget omfangsrigt og går langt til- 
bage i tiden. Gennem de senere år har ikke mindst 
forfatternes egne indsamlinger og publikationer 
om arternes udbredelse, økologi og systematik bi- 
draget til kendskabet til disse dyr. Disse forhold 
udgør en solid basis for nærværende publikation, 
specielt fordi forfatterne meget kritisk har gen- 
nemgået såvel fundangivelser som et meget stort 
samlingsmateriale i ind- og udland. Resultatet 
præsenteres som et helt nyrevideret katalog, supp- 
leret med udbredelseskort og en kort tekst for 
hver art, hvori udbredelsen i Sverige samt habita- 
ten kommenteres. Arternes nomenklatur er helt 
up-to-date, og nyere ændringer i artsstatus og no- 
menklatur er kommenteret i teksten. 

Kataloget er inddelt på sædvanlig vis efter de 
svenske landskaber. Udbredelseskortene baseres 
på et nationalt net af kvadrater på 50x50 km?, så- 
ledes at ét eller flere fund i et givet kvadrat angives 
ved en enkelt prik midt i kvadratet. Denne kort- 
lægningsmetode har en række praktiske fordele, 
men den nøjagtige stedangivelse for fundene tabes 
naturligvis. I forhold til landets størrelse er kva- 
dratnettet dog så fintmasket, at dette tab af viden 
har ret ringe betydning for tolkningen af kortene. 
Kvadratnettet har den fordel, at det harmonerer 
med de svenske topografiske kort, men til gen- 
gæld harmonerer det ikke med det internationalt 
anvendte UTM-net. 

Antallet af funde arter i hvert kvadrat under- 


streger, at Sverige, når landets størrelse tages i be- 
tragtning, er ganske godt undersøgt for de respek- 
tive familier. Det er oplagt, at et stort antal kvad- 
rater ville kunne fordoble artsantallet, hvis en ak- 
tiv samler bosatte sig heri; men antallet af kvadra- 
ter med meget få eller ingen fundne arter er lavt, 
og mange arter kan jo først forventes fundet ved 
meget grundige undersøgelser. Som helhed giver 
kortene et godt indtryk af arternes generelle ud- 
bredelse i Sverige. 

Det er et stort plus for publikationen, at ube- 
kræftede eller mindre præcist lokaliserede fund 
tydeligt er fremhævede og omtalt i både katalog, 
udbredelseskort og tekst. For en enkelt art, Aga- 
bus didymus, er udbredelseskort udeladt, idet ar- 
tens findested i Sverige er ukendt. For arterne 
Agabus lapponicus og A. congener er udbredelsen 
vist samlet på ét kort, men dog separat i kataloget. 
Disse to arter, af hvilke der tilsammen findes et 
meget stort samlingsmateriale, dækkende næsten 
hele Sverige, hører sammen med A. levanderi og 
A. thomsoni til et meget problematisk holarktisk 
artskompleks, hvis artsstatus endnu ikke var klar- 
lagt ved kortlægningens begyndelse. 

Der er mange kvadrater på udbredelseskortene, 
der vil kunne udfyldes i de kommende år. Nær- 
værende publikation, der repræsenterer en meget 
grundig ajourføring af den store mængde eksiste- 
rende viden, kan forhåbentlig tjene som inspira- 
tion hertil. Allerede nu tegner der sig tydelige ud- 
bredelsesmønstre for langt de fleste arter, og pub- 
likationen er et værdifuldt grundlag ved såvel ind- 
samling som ved zoogeografiske og økologiske 
studier af de svenske arter af Noteridae og Dytisci- 
dae. Ikke mindst de mange arter med holarktisk 
forekomst giver også publikationen en vidtspænd- 
ende international betydning. 

